rejauldu/bengali-wikipedia huggingface dataset:
করাচি চেম্বার অফ কমার্স অ্যান্ড ইন্ডাস্ট্রি (কেসিসিআই) ১৯৫৯ সালে প্রতিষ্ঠিত হয়েছিল এবং তারপরে থেকেই এটি পাকিস্তানের অর্থনীতির পরিষেবা দিচ্ছে এবং দেশটির উন্নয়ন ও অগ্রগতিতে অবদান রাখছে। কেসিপিআই ব্যক্তিগত কোম্পানিগুলোকে সমর্থন ও সেবা প্রদান এবং সমস্যার সমাধান করতে চেষ্টা করে। একটি সংস্থা হিসেবে, এটি সংবাদ মাধ্যমের তৈরি বিবৃতি এবং করাচি ও পাকিস্তানের মধ্যে বর্তমান অর্থনৈতিক ও আর্থিক বিষয়গুলোর উপর মতামত প্রকাশ করে।Karachi Chamber of Commerce & Industry urges K-Electric to improve performance The Express Tribune (newspaper), Published 30 July 2015, Retrieved 28 October 2017Karachi Chamber of Commerce & Industry demands reduction in sales tax on mobile phones The Express Tribune (newspaper), Published 30 June 2017, Retrieved 28 October 2017   ইতিহাস  থাম্ব|করাচি চেম্বার অফ কমার্স অ্যান্ড ইন্ডাস্ট্রি'র ঐতিহাসিক ভবন।  করাচি বাণিজ্য ও শিল্পের চেম্বার হলো দেশটির একটি প্রধান চেম্বার। এটি দেশের শিল্প, বাণিজ্যিক ও অর্থনৈতিক কর্মকাণ্ডের মূলধারার প্রতিনিধিত্ব করে থাকে। এটি ১৯৫৯ সালে পাকিস্তান মার্চেন্টস এসোসিয়েশন, বায়ারস অ্যান্ড শিপারস কম্বার, চেম্বার অব কমার্স পাকিস্তান এবং অল পাকিস্তান চেম্বার অফ কমার্স অ্যান্ড ইন্ডাস্ট্রি নামে চারটি বাণিজ্য সংস্থার সমন্বয়ে গঠিত হয়েছিল।Profile of Karachi Chamber of Commerce & Industry on hamariweb.com website Retrieved 27 October 2017 এটি ১৯৬১ সালে ট্রেড অর্গানাইজেশন অর্ডিন্যান্সের অধীনে নিবন্ধিত হয়েছিল, যা দেশে ট্রেড সংস্থার কাজকে নিয়ন্ত্রণ করে। চেম্বার এবং এর ভবনের ইতিহাসের সাথে মহাত্মা গান্ধী সম্পর্কিত, যিনি ১৯৪৩ সালের ৮ই জুলাই, করাচি ইন্ডিয়ান মার্চেন্ট অ্যাসোসিয়েশনের ভিত্তি প্রস্তর স্থাপন করেছিলেন। এটি পাকিস্তানের একটি ঐতিহাসিক স্মৃতিস্তম্ভ।   গঠন   এই চেম্বারটি ফেডারেশন অফ পাকিস্তান চেম্বার অফ কমার্স অ্যান্ড ইন্ডাস্ট্রির সাথে সম্পর্কিত। এতে দুই ধরনের সদস্য রয়েছে, যথা: সদস্য সমিতি ও শহর সমিতি। এই চেম্বারে বর্তমানে শিল্পপতি এবং ব্যবসায়ী উভয় মিলিয়ে প্রায় ১৭,০০০ সদস্য রয়েছে। চেম্বারের সাতটি ইন্ডাস্ট্রিয়াল টাউন অ্যাসোসিয়েশন রয়েছে, এগুলো হলো: এসআইটিএইচ ইন্ডাস্ট্রি এসোসিয়েশন, ল্যান্ডি এসোসিয়েশন অব ট্রেড অ্যান্ড ইন্ডাস্ট্রি, কোরাঙ্গি ট্রেড অ্যান্ড ইন্ডাস্ট্রি, ফেডারেল 'বি' এরিয়া অ্যাসোসিয়েশন অফ ট্রেড অ্যান্ড ইন্ডাস্ট্রি, উত্তর করাচি এসোসিয়েশন অফ ট্রেড অ্যান্ড ইন্ডাস্ট্রি, এসআইটিই শিল্পের সুপারহাইওয়ে এসোসিয়েশন এবং বিন কাসিম এসোসিয়েশন অফ ট্রেড অ্যান্ড ইন্ডাস্ট্রি।   পরিচালনা  ৩০ সদস্যের ব্যবস্থাপনা কমিটি দ্বারা এই সংস্থার নীতি ও কর্মসূচী নির্ধারণ করা হয়, এদের মধ্যে হতে প্রতি বছর ব্যবস্থাপনা কমিটির সদস্যরা অবসর গ্রহণ করেন এবং তাদের স্থানে নির্বাচন মাধ্যমে নতুন সদস্যদের অন্তর্ভুক্ত করা হয়। এই চেম্বারে নারী উদ্যোক্তাদের জন্য দুটি সংরক্ষিত আসন রয়েছে। চেম্বারের অনুমোদিত সাতটি শিল্প নগরী সমিতি হতে প্রতিনিধি/মনোনয়নপত্রের ক্ষেত্রে প্রতিটি নগরীর জন্য একটি সংরক্ষিত আসন রয়েছে। চেম্বারের সদস্যদের দ্বারা সভাপতি নির্বাচিত হন (জেনারেল বডি) এবং পরিচালনা কমিটি দ্বারা প্রতি বছর সিনিয়র ভাইস প্রেসিডেন্ট ও সহ-সভাপতি নির্বাচিত হন। সভাপতি অফিস ও কর্মীদের কাজ নিয়ন্ত্রণ করে এবং সিনিয়র ভাইস প্রেসিডেন্ট ও সহ-সভাপতির সহায়তায় চেম্বারের সকল বিষয়ে নির্দেশ প্রদান করে।   তথ্যসূত্র    বহিঃসংযোগ   Karachi Chamber of Commerce & Industry official website  বিষয়শ্রেণী:বাণিজ্য সভা বিষয়শ্রেণী:করাচির অর্থনীতি বিষয়শ্রেণী:পাকিস্তানের বাণিজ্য সভা
এডভার্ট ইংগাল্ড মোজেল (জন্ম ২৭ এপ্রিল ১৯৬২) একজন নরয়ের মনোবৈজ্ঞানিক, স্নায়ুবিজ্ঞানী, এবং কালভি ইন্সটিটিউট ফর সিস্টেমস নিউরোসায়েন্স এন্ড সেন্টার ফর নিউরাল কম্পিউটেশন এর প্রতিষ্ঠান পরিচালক যেটা নরওয়েজিয়ান ইউনিভার্সিটি অফ সায়েন্স এন্ড টেকনোলজি, ট্রেনধেইম, নরওয়ে তে অবস্থিত। সে ভিজিটিং রিসার্চার হিসেবে বর্তমানে আছেন মেক্স প্লাঙ্ক ইন্সটিটিউট ফর নিউরোবায়োলজি যেটা মুনিচ, জার্মানি তে অবস্থিত।http://www.dagbladet.no/2014/10/06/nyheter/nobel/nobelprisen_i_medisin/35616650/ মজের এবং তার স্ত্রী মে-ব্রিট মজের এসোসিয়েট প্রফেসর হিসেবে ছিলেন মনোবিজ্ঞান এবং স্নায়ুবিজ্ঞান বিভাগে এনটিএনএউ তে ১৯৯৬ সালে। তাদের সহায়তায় সেন্টার ফর দা বায়োলজি অফ মেমরী (সিবিএম) প্রতিষ্ঠিত হয় ২০০২ সালে এবং ইন্সটিটিউট ফর সিস্টেমস নিউরোসায়েন্স ২০০৭ সালে, এবং তারাই প্রবর্তিত করেছেন মস্তিষ্ক পক্রিয়া গবেষণা স্পেস রিপ্রেজেন্ট এর জন্য।   পুরস্কার ও সম্মাননা   নোবেল পুরস্কার, (২০১৪)   তথ্যসূত্র    বহি:সংযোগ   বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:নরওয়েজীয় নোবেল বিজয়ী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
ইউসুফ ইসলাম (জন্ম নামঃ স্টিভেন দিমিত্রী জর্জিও; ২১ জুলাই ১৯৪৮) হলেন একজন ইংরেজ গায়ক, সঙ্গীতরচয়িতা, বহুজাতিক বাদ্যযন্ত্রশিল্পী, সমাজসেবক ও শিক্ষানুরাগী| তিনি একজন অন্যতম প্রখ্যাত ধর্মান্তরিত মুসলিম| ২০১৪ সালে আমেরিকার রক অ্যান্ড রোল হল অফ ফেম নামক শিল্প বিষয়ক জাদুঘরে তার জীবনী অন্তর্ভুক্ত হয়|   এ্যালবামসমূহ  ক্যাট স্টিভেন্স হিসেবে:  ১৯৬৭: ম্যাথু এ্যান্ড পুত্র  ১৯৬৭: নিউ মাস্টার  ১৯৭০: মনা বোনে জ্যাকন  ১৯৭০: টি ফর দ্যা টিলেরম্যান  ১৯৭১: টিজার এ্যান্ড ফায়ারক্যাট  ১৯৭২: ক্যাচ বাল এ্যাট ফোর  ১৯৭৩: ফরেইনার  ১৯৭৪: বুদ্ধ এ্যান্ড দ্যা চকলেট বক্স  ১৯৭৪: সাটারনাইট (লাইভ ইন টােকিও)  ১৯৭৫: নাম্বারস  ১৯৭৭: ইজিতসো  ১৯৭৮: ব্যাক টু আর্থ  ২০০৪: মাজিকাত  ইউসুফ ইসলাম হিসেবে:  ১৯৯৫: দ্যা লাইফ অব দ্যা লাস্ট প্রোফেট  ১৯৯৯: প্রেয়ার অব দ্যা লাস্ট প্রোফেট  ২০০০: এ ইজ ফর আল্লাহ  ২০০১: বিসমিল্লাহ  ২০০৩: আই লুক আই সি  ২০০৫: ইন্ডিয়ান ওকান  ২০০৬: ফুটস্টেপস ইন দ্যা লাইট  ২০০৬: এ্যান আদার কাপ  ২০০৭: ইউসুফস ক্যাফে সেশন  ২০০৯: রোডসিঙ্গার   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইসলামে ধর্মান্তরিত বিষয়শ্রেণী:ইংরেজ গিটারবাদক বিষয়শ্রেণী:ইংরেজ গায়ক বিষয়শ্রেণী:লন্ডনের সঙ্গীতজ্ঞ বিষয়শ্রেণী:ইংরেজ রক গিটারবাদক বিষয়শ্রেণী:আটলান্টিক রেকর্ডসের শিল্পী বিষয়শ্রেণী:আইল্যান্ড রেকর্ডসের শিল্পী বিষয়শ্রেণী:ডেকা রেকর্ডসের শিল্পী বিষয়শ্রেণী:ইংরেজ রক সঙ্গীতশিল্পী বিষয়শ্রেণী:ইসলামি সঙ্গীত পরিবেশনকারী বিষয়শ্রেণী:ইংরেজ বহু-যন্ত্রবাদক বিষয়শ্রেণী:ইংরেজ রক কিবোর্ডবাদক বিষয়শ্রেণী:ইংরেজ রক পিয়ানোবাদক বিষয়শ্রেণী:ইংরেজ পুরুষ গিটারবাদক বিষয়শ্রেণী:ইংরেজ গায়ক-গীতিকার বিষয়শ্রেণী:ইংরেজ জনহিতৈষী বিষয়শ্রেণী:পুরুষ পিয়ানোবাদক বিষয়শ্রেণী:ইংরেজ মানবতাবাদী বিষয়শ্রেণী:ইংরেজ মুসলিম বিষয়শ্রেণী:আইভোর নোভেলো পুরস্কার বিজয়ী বিষয়শ্রেণী:খ্রিস্টধর্ম থেকে ইসলামে ধর্মান্তরিত বিষয়শ্রেণী:ব্রিটিশ পুরুষ পিয়ানোবাদক
অ্যাডমিরাল বাংলাদেশ নৌবাহিনীতে একজন চার তারকা কমিশনড নৌ পতাকাবাহী অফিসার পদমর্যাদার কর্মকর্তা। এটি বাংলাদেশ নৌবাহিনীর সর্বোচ্চ অর্জিত পদমর্যাদা। অ্যাডমিরাল, ভাইস অ্যাডমিরাল তিন তারকা পদমর্যাদার উপরে।  র‍্যাঙ্কটি ২০১৬ সালে প্রতিষ্ঠিত হয়েছিল, যখন অ্যাডমিরাল এম. ফরিদ হাবিব এই পদে উন্নীত হন।   চিহ্ন  পদমর্যাদার ব্যাজগুলিতে একটি সোনার কাঁধের বোর্ডে চারটি আট-বিন্দু বিশিষ্ট তারা এবং উপরে শাপলার প্রতীক একটি ক্রস করা তলোয়ার এবং লাঠি রয়েছে।  ইউনিফর্ম কোডে চারটি তারা সহ গোল্ডেন গর্গেট প্যাচ রয়েছে যা চার তারকা র‌্যাঙ্কের প্রতিনিধিত্ব করে থাকে।  এটি সঞ্চয় করার জন্য, ডাবল-ব্রেস্টেড রিফার জ্যাকেটে চারটি সোনার হাতা স্ট্রাইপ রয়েছে যা তিনটি সরু ব্যান্ড সহ একটি বিস্তৃত ব্যান্ড নিয়ে গঠিত।   নিয়োগ এবং মেয়াদের দৈর্ঘ্য  পদটি বাংলাদেশের রাষ্ট্রপতির পরামর্শ এবং সম্মতিতে গণপ্রজাতন্ত্রী বাংলাদেশের প্রধানমন্ত্রী কর্তৃক নিযুক্ত করা হয়ে থাকে। মেয়াদের সর্বোচ্চ দৈর্ঘ্য ৩-৪ বছর। নৌবাহিনী অধ্যাদেশ, ১৯৬১ (অর্ডিন্যান্স নং XXXV অফ ১৯৬১) এর মাধ্যমে গঠিত অবস্থান।   অ্যাডমিরালদের তালিকা    অ্যাডমিরাল এম ফরিদ হাবিব  অ্যাডমিরাল মোহাম্মদ নিজামউদ্দিন আহমেদ  অ্যাডমিরাল আওরঙ্গজেব চৌধুরী  অ্যাডমিরাল এম শাহীন ইকবাল  অ্যাডমিরাল মোহাম্মদ নাজমুল হাসান   আরো দেখুন    বাংলাদেশ নৌবাহিনীর সার্ভিং অ্যাডমিরালদের তালিকা   তথ্যসূত্র   বিষয়শ্রেণী:বাংলাদেশী অ্যাডমিরাল বিষয়শ্রেণী:অ্যাডমিরাল বিষয়শ্রেণী:বাংলাদেশের সামরিক পদমর্যাদা বিষয়শ্রেণী:বাংলাদেশ নৌবাহিনী
ফ্রেড মার্শাল (১০ মার্চ ১৮৮৩ - ১ নভেম্বর ১৯৬২) ছিলেন একজন ব্রিটিশ রাজনীতিবিদ।  মার্শাল ইয়র্কশায়ারের সাউথ অ্যানস্টনে জন্মগ্রহণ করেন। তিনি পেশায় একজন ওয়াগন নির্মাতা ছিলেন। তিনি ১৯১৯ সালে শেফিল্ড সিটি কাউন্সিলের লেবার পার্টির সদস্য নির্বাচিত হন এবং ১৯৩৩/৪ সালে শেফিল্ডের লর্ড মেয়র হিসেবে দায়িত্ব পালন করেন।  তিনি ১৯৩০ সালের শেফিল্ড ব্রাইটসাইড উপ-নির্বাচনে জয়লাভ করে সংসদে প্রবেশ করেন। তবে পরের বছরের সাধারণ নির্বাচনে তিনি আসনটি হেরে যান।  ১৯৩৫ সালের সাধারণ নির্বাচনে মার্শাল আবারও শেফিল্ড ব্রাইটসাইডের হয়ে নির্বাচিত হন। তিনি জাতীয় সাধারণ ও পৌর শ্রমিক ইউনিয়নের চেয়ারম্যান নির্বাচিত হন এবং ১৯৪৫ থেকে ১৯৪৭ সাল পর্যন্ত নগর ও দেশ পরিকল্পনা মন্ত্রীর সংসদীয় সচিব হিসেবে দায়িত্ব পালন করেন। ১৯৫০ সালে মার্শাল সংসদ থেকে পদত্যাগ করেন।   তথ্যসূত্র    মাইকেল স্টেনটন এবং স্টিফেন লিস, হু'স হু অফ ব্রিটিশ এমপিস: খণ্ড ৩, ১৯১৯–১৯৪৫   বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:অ্যাটলি সরকারের মন্ত্রী, ১৯৪৫-১৯৫১ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:জিএমবি (ট্রেড ইউনিয়ন) সমর্থিত সংসদ সদস্য বিষয়শ্রেণী:ব্রিটিশ ট্রেড ইউনিয়ন কর্মী বিষয়শ্রেণী:১৯৬২-এ মৃত্যু বিষয়শ্রেণী:১৮৮৩-এ জন্ম বিষয়শ্রেণী:শেফিল্ডের লর্ড মেয়র বিষয়শ্রেণী:জিএমবি (ট্রেড ইউনিয়ন) এর সভাপতি
খুলদাবাদ ভারতের মহারাষ্ট্র রাজ্যের আউরঙ্গাবাদ জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৫৭ মিটার (২৮১১ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে খুলদাবাদ শহরের জনসংখ্যা হল ১২,৭৯৪ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে খুলদাবাদ এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।  চিত্রশালা  thumb|225px|খুলদাবাদে আওরঙ্গজেবের সমাধি, মহারাষ্ট্র  তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:মহারাষ্ট্রে পর্যটন বিষয়শ্রেণী:ভারতের সুফি মাজার
থাম্ব|২০১৫ সালে উমশিয়াং ডাবল-ডেকার রুট ব্রিজ উমশিয়াং ডাবল ডেকার রুট ব্রিজ হল ভারতের মেঘালয় রাজ্যে অবস্থিত একটি লিভিং রুট ব্রিজ। চেরাপুঞ্জি থেকে ৪৫ কিলোমিটার (২৮ মাইল) বা ৬৫০০ ধাপ ট্রেকিংয়ের মাধ্যমে এখানে পৌঁছানো যায়। কাছেই রয়েছে একটি জলপ্রপাত।  পর্যটনের কারণে রুট ব্রিজের স্বাস্থ্যের অবনতি ঘটেছে। ৭০তম প্রজাতন্ত্র দিবসের অনুষ্ঠানে মেঘালয় তার রুট ব্রিজ উপস্থাপন করেছিল। গাছের গৌণ শিকড় থেকে সেতু নির্মাণের খাসিয়া এবং জয়ন্তিয়া জনগণের নৈপুণ্য উপস্থাপনের জন্য চেরাপুঞ্জির নোংরিয়াতে সেতুটির একটি প্রতিরূপ তৈরি করা হয়েছে। এই জীবিত সেতুগুলো একটি বিশেষ ধরণের রাবার গাছ থেকে জন্মানো হয়। শিকড় বাড়ার সাথে সাথে সেতুর শক্তি বৃদ্ধি পায়। রুট ব্রিজগুলো মেঘালয়ের তাজমহল হিসাবে সম্মানিত। এগুলো বৃদ্ধি এবং পরিচালনা করতে প্রায় ২৫ বছর সময় নেয়, তবে ৫০ জনের ওজন বহন করতে পারে এবং ৫০০ বছর ধরে কাজ করতে পারে।   তথ্যসূত্র   বিষয়শ্রেণী:মেঘালয়ের দর্শনীয় স্থান বিষয়শ্রেণী:ভারতের সেতু বিষয়শ্রেণী:জীবন্ত শিকড়ের সেতু
সৈয়দ হায়দার আলী বাংলাদেশের পাবনা জেলার রাজনীতিবিদ ও পাবনা-২ আসনের সাবেক সংসদ সদস্য।   প্রাথমিক জীবন  সৈয়দ হায়দার আলী  পাবনা জেলায় জন্মগ্রহণ করেন।   রাজনৈতিক জীবন  হায়দার আলী একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে পাবনা-২ আসন থেকে সংসদ সদস্য নির্বাচিত হন।  মৃত্যু তিনি ৩ জানুয়ারী ২০১৩ গুলশানে নিজের বাসায় মৃত্যুবরণ করেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাবনা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:১৯৩৩-এ জন্ম বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:২০১৩-এ মৃত্যু বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
থাম্ব|upright=1.35|স্লোভাকিয়ার বেলিয়ান্সকে তাত্রাস অঞ্চলের বনভূমি  বনভূমি () হল কম ঘনত্বের বন যা প্রচুর সূর্যালোক আর সীমিত ছায়া নিয়ে উন্মুক্ত আবাস গঠন করে। কাষ্ঠভূমি এমনকি ঘাসসহ গুল্ম ও বিরুৎজাতীয় উদ্ভিদের বনতল বা আন্ডারস্টোরিকে আশ্রয় দিতে সক্ষম। শুষ্ক অবস্থায় অথবা প্রাইমারি কিংবা সেকেন্ডারি ক্রমাগমণের প্রাথমিক পর্যায়ে কাষ্ঠভূমি গুল্মভূমির ক্রান্তিকাল অতিক্রম করতে পারে। বনের সাথে কাষ্ঠভূমির পার্থক্য এই, বনের ক্ষেত্রে বৃক্ষের ঘনত্ব এবং আয়তন বেশি হয় এবং ঠাস বুনটের চাঁদোয়া থাকে যা বিস্তৃত এবং প্রায় অবিচ্ছিন্ন ছায়া প্রদান করে। বনের চেয়ে কাষ্ঠভূমির উচ্চতা কম হয়। কাষ্ঠভূমিগুলোর বনতল তাদের মাটির বৈশিষ্ট্যের সাথে সাথে পরিবর্তীত হয়; যেমন, কোনোটির ক্ষেত্রে গুল্মপূর্ণ আবার কোনোটির ক্ষেত্রে উন্মুক্ত ও ঘাসপ্রাচুর্যের বনতল দেখা যায়।আলেকজান্ডার ওয়াটসন, সাইমন জুড, জেমস ওয়াটসন, আনা ল্যাম এবং ডেভিড ম্যাকেঞ্জি (২০০৮),'The extraordinary nature of The Great Western Woodlands' , পৃষ্ঠা ৪।  সংরক্ষণবিদরা কাষ্ঠভূমি সংরক্ষণের জন্য কঠোর পরিশ্রম করেছেন। উদাহরণস্বরূপ বলা যায়, উত্তরপশ্চিম ইন্ডিয়ানার কাষ্ঠভূমিগুলোকে, ইন্ডিয়ানার বালিয়াড়িগুলোর অংশ হিসেবে অক্ষুণ্ণ রাখা হয়েছে।স্মিথ এস., এবং মার্ক এস. (২০০৬), 'Alice Gray, Dorothy Buell, and Naomi Svihla: Preservationists of Ogden Dunes' , 'The South Shore Journal' ভলিউম ১।স্মিথ এস., এবং মার্ক এস. (২০০৯), 'The Historical Roots of the Nature Conservancy in the Northwest Indiana/Chicagoland Region: From Science to Preservation' , The South Shore Journal, ভলিউম ৩।স্মিথ এস., এবং মার্ক এস. (২০০৭), 'The cultural impact of a museum in a small community: The Hour Glass of Ogden Dunes ', The South Shore Journal, ভলিউম ২।  ব্রিটিশ কাষ্ঠভূমি ব্যবস্থাপনার ক্ষেত্রে উডল্যান্ড বলতে বৃক্ষ দ্বারা আবৃত (ঘন হলেও) যেকোনো ক্ষুদ্র অঞ্চলকে বুঝানো হয়। ব্রিটিশ দ্বীপপুঞ্জে বন বলতে শুধুমাত্র ব্যাপক জায়গাজুড়ে বিস্তৃত অঞ্চল (ঘনত্বনির্বিশেষে) এবং রাজকীয় বনকে (এগুলো বৃক্ষপূর্ণ না-ও হতে পারে) বুঝায়। প্রাচীণ উডল্যান্ড শব্দটি ব্রিটিশ প্রকৃতি সংরক্ষণের ক্ষেত্রে যেকোনো বৃক্ষপূর্ণ ভূমিকে বুঝায় যা দীর্ঘ সময় ধরে বিদ্যমান ছিল (এটি আমেরিকান শব্দগুচ্ছ ওল্ড গ্রোথ বন’র সমার্থক)। উডলট একটি সম্বন্ধযুক্ত আমেরিকান শব্দ যা জ্বালানির জন্য ব্যবহৃত বৃক্ষের স্ট্যান্ডকে বুঝায়। প্রায়োগিকভাবে উডলটগুলোর রয়েছে ঠাস বুনটের চাঁদোয়া, কিন্তু তারা এতোই ছোটো আকারের যে, কিনার থেকে অনুপ্রবেশকৃত আলো পরিবেশগতভাবে একে বনের চেয়ে কাষ্ঠভূমির সাথে সম্পর্কিত করে বেশি।   কাষ্ঠভূমি ইকো-অঞ্চল    তথ্যসূত্র    বহিঃসংযোগ   যুক্তরাজ্য কাষ্ঠভূমি ট্রাস্ট   উডল্যান্ড বন্ড   বিষয়শ্রেণী:বন বিষয়শ্রেণী:বনবিজ্ঞান বিষয়শ্রেণী:বাসস্থান
মার্চ ১৯৭১-এ বিশ্বব্যাপী সংঘটিত ঘটনার সংক্ষিপ্ত-সার।   ঘটনাবলী   ১ মার্চ ১৯৭১ (সোমবার)   পাকিস্তানের রাষ্ট্রপতি জেনারেল ইয়াহিয়া খান জাতীয় পরিষদের অধিবেশন অনির্দিষ্টকালের জন্য স্থগিত ঘোষণা করে।  ২ মার্চ ১৯৭১ (মঙ্গলবার)   পূর্ব পাকিস্তানের রাজধানী ঢাকায় ছাত্র সংগঠনগুলি ‘স্বাধীন বাংলা ছাত্র সংগ্রাম পরিষদ’ গঠন করে।  ঢাকা বিশ্ববিদ্যালয়ে ছাত্র সমাবেশে স্বাধীন বাংলাদেশের পতাকা উত্তোলন করা হয়।  ৩ মার্চ ১৯৭১ (বুধবার)   পূর্ব পাকিস্তানের রাজধানী ঢাকায় ‘স্বাধীন বাংলা ছাত্র সংগ্রাম পরিষদ’ কর্তৃক ঢাকা বিশ্ববিদ্যালয়ে আয়োজিত ছাত্র সমাবেশে স্বাধীন বাংলাদেশের পতাকা উত্তোলন করা হয়।  ৭ মার্চ ১৯৭১ (রবিবার)   পূর্ব পাকিস্তানের রাজধানী ঢাকার রেসকোর্স ময়দানে শেখ মুজিবুর রহমান  পূর্ব নির্ধারিত কর্মসূচি অনুযায়ী এক দিগনির্দেশনামূলক ভাষণ দেন, যা পরবর্তীতে সাতই মার্চের ভাষণ হিসাবে ইউনেস্কো কর্তৃক ঐতিহাসিক দলিল হিসেবে স্বীকৃতি লাভ করে।  ১৪ মার্চ ১৯৭১ (রবিবার)   সালাম সালাম হাজার সালাম গানটি প্রথম বেতারে প্রচার করা হয়।   জন্ম   ১ মার্চ ১৯৭১ (সোমবার)   বাংলাদেশী আন্তর্জাতিক ক্রিকেটার ও আম্পেয়ার আনিসুর রহমান জন্ম গ্রহণ করেন।  ১৮ মার্চ ১৯৭১ (বৃহস্পতিবার)   উগান্ডার আন্তর্জাতিক ক্রিকেটার নেহাল বিবদির জন্ম।  ২২ মার্চ ১৯৭১ (সোমবার)   ভারতীয় বাঙ্গালি পর্বতারোহী দেবাশিস বিশ্বাস জন্ম গ্রহণ করেন।   মৃত্যু    তথ্যসূত্র   বিষয়শ্রেণী:মার্চ বিষয়শ্রেণী:১৯৭১
বেঙ্গালুরু–চেন্নাই এক্সপ্রেসওয়ে বা জাতীয় এক্সপ্রেসওয়ে ৭ (এনই-৭) হল কর্ণাটকের রাজধানী বেঙ্গালুরু ও তামিলনাড়ুর রাজধানী চেন্নাই শহরের মধ্যে একটি প্রস্তাবিত ২৫৮ কিমি দীর্ঘ ও ৪-লেন চওড়া (৮-লেন পর্যন্ত সম্প্রসারণযোগ্য) প্রবেশাধিকার-নিয়ন্ত্রিত এক্সপ্রেসওয়ে। এটি বেঙ্গালুরু মহানগর এলাকার হোসকোট থেকে চেন্নাই মহানগর এলাকার বাইরে শ্রীপেরুম্বুদুর পর্যন্ত বিস্তৃত। এই সড়কে যানবাহনকে ১২০ কিমি/ঘন্টা (৭৫ মাইল প্রতি ঘণ্টা) গতিতে চলাচলের অনুমতি দেওয়ার পরিকল্পনা করা হয়েছে। এই এক্সপ্রেসওয়েকে ২০২১ সালের ১ জানুয়ারি জাতীয় এক্সপ্রেসওয়ে ৭ (এনই-৭) হিসাবে মনোনীত করা হয়।Gazette notification dated 1 January 2021 মোট প্রকল্পের মূল্য প্রায় ₹১৮,০০০ কোটি টাকা হবে বলে আশা করা হচ্ছে।  তথ্যসূত্র  বিষয়শ্রেণী:বেঙ্গালুরুর পরিবহন বিষয়শ্রেণী:চেন্নাইয়ের পরিবহন ব্যবস্থা বিষয়শ্রেণী:কর্ণাটকের এক্সপ্রেসওয়ে বিষয়শ্রেণী:তামিলনাড়ুর এক্সপ্রেসওয়ে বিষয়শ্রেণী:ভারতের প্রস্তাবিত এক্সপ্রেসওয়ে
The  template can be used to flag an external link that requires a paid subscription. It place the page in the hidden :Category:Pages containing subscription only links or citations.  Use the  template when:  You create or find a link to an external website  in a reference citation OR in a paragraph within the body of an article OR in the "External Links" section of an article  AND  a reader must pay to subscribe to the website to gain access to the linked page  Using  will place a note by the URL.  Append the  template directly after the link or citation template, leaving the original link intact. If the  template is not placed directly after the link or citation template, the template will not be correctly detected by automated tools.  If the external link is part of a reference citation, the  template should be placed directly after the link or citation template but before the </ref> tag. Placing  directly after the link or citation template but before the </ref> tag will cause the subscription required message to appear in the footnote reference area of the article rather than in the body of the text. Placing the message in the body of the text is not recommended in this situation.  Usage Common form  There are no parameters.  Examples  <ref>{{cite web |url=http://example.org |title=Webpage title |accessdate=2000-01-01 }}{{subscription required}}</ref>→    <ref>Plunkett, John. [http://media.guardian.co.uk/site/story/0,14173,1601858,00.html "Sorrell accuses Murdoch of panic buying"] {{subscription required}} ''The Guardian'', London, October 27, 2005. Retrieved June 5, 2008.</ref>→ Plunkett, John. "Sorrell accuses Murdoch of panic buying"  The Guardian, London, October 27, 2005. Retrieved June 5, 2008..   ==External links==*[http://example.org/webpage.html Example web page title] {{subscription required}}  External Links Example web page title   See also   to flag an external link that requires free registration  Wikipedia:Reliable sources/Cost, essay  Category:link notes
দেলোয়ার হোসেন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  দেলোয়ার হোসেনের পৈতৃক বাড়ি চাঁদপুর জেলার ফরিদগঞ্জ উপজেলার হুগলি (পাটোয়ারী বাড়ি) গ্রামে। তার বাবার নাম মো. ওয়াজেদ আলী পাটোয়ারী এবং মায়ের নাম সায়েরা খাতুন। তার স্ত্রীর নাম জাহানারা বেগম। তাঁদের তিন ছেলে ও দুই মেয়ে।   কর্মজীবন  দেলোয়ার হোসেন চাকরি করতেন ইপিআরে। ১৯৭১ সালে কর্মরত ছিলেন চট্টগ্রাম সেক্টরের অধীন ১১ উইংয়ের (বর্তমানে ব্যাটালিয়ন) হেডকোয়ার্টার কোম্পানিতে। এর অবস্থান ছিল হালিশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। হালিশহর, পাহাড়তলি, কালুরঘাটসহ বিভিন্ন স্থানে প্রতিরোধ যুদ্ধ করেন।   মুক্তিযুদ্ধে ভূমিকা  মুক্তিযুদ্ধের চূড়ান্ত পর্যায়ে বৃহত্তর সিলেট জেলা মুক্ত করার জন্য মুক্তিযোদ্ধারা তিন দিক থেকে অভিযান শুরু করেন। এক দল (অষ্টম ইস্ট বেঙ্গল রেজিমেন্ট, এক ব্যাটালিয়ন শক্তি) অগ্রসর হয় ভারতের কৈলাশশহর থেকে মৌলভীবাজার জেলার শমসেরনগর অক্ষ ধরে। এই দলে ছিলেন দেলোয়ার হোসেন। তাঁদের সার্বিক নেতৃত্বে ছিলেন এ জে এম আমিনুল হক (বীর উত্তম)। এ অক্ষপথে বিভিন্ন স্থানে ছিল পাকিস্তান সেনাবাহিনীর শক্ত ঘাঁটি ও প্রতিরক্ষা। ১ ডিসেম্বর মুক্তিযোদ্ধারা মৌলভীবাজার জেলার শ্রীমঙ্গল উপজেলার অন্তর্গত আলীনগর চা বাগানে আক্রমণ করেন। পাকিস্তানি সেনারাও পাল্টা আক্রমণ করে। দুই পক্ষের মধ্যে কয়েক ঘণ্টা তুমুল যুদ্ধ হয়। এতে পাকিস্তানিদের চরম ক্ষয়ক্ষতি হয়। এরপর তারা পিছু হটে ভানুগাছে আশ্রয় নেয়। দেলোয়ার হোসেনসহ মুক্তিযোদ্ধারা পাকিস্তানি সেনাদের অনুসরণ করে উপস্থিত হন ভানুগাছে। এখানে আগে থেকেই ছিল পাকিস্তান সেনাবাহিনীর শক্ত প্রতিরক্ষা। স্থানটি ছিল ভৌগোলিক ও সামরিক দিক থেকে বেশ গুরুত্বপূর্ণ। সিলেট দখলের জন্য ভানুগাছ থেকে পাকিস্তান সেনাবাহিনীকে উচ্ছেদ করা ছিল অত্যন্ত প্রয়োজনীয়। ৬ ডিসেম্বর সকালে মুক্তিযোদ্ধারা ভানুগাছে আক্রমণ করেন। সারা দিন ধরে এখানে যুদ্ধ হয়। পাকিস্তানি সেনারা মরিয়া হয়ে মুক্তিযোদ্ধাদের প্রতিরোধের চেষ্টা করে। দেলোয়ার হোসেনসহ মুক্তিযোদ্ধারা এতে বিচলিত হননি। সাহসিকতার সঙ্গে তারা যুদ্ধ করেন। তাঁদের বীরত্বে বিপর্যস্ত পাকিস্তানিরা পরদিন পালিয়ে যায়। ভানুগাছে দেলোয়ার হোসেন বিক্রমের সঙ্গে যুদ্ধ করেন। তার বীরত্বে পাকিস্তানিদের বেশ ক্ষতি হয়। যুদ্ধ চলাবস্থায় সন্ধ্যায় (৬ ডিসেম্বর) তিনি আহত হন। পাকিস্তানিদের ছোড়া একটি গুলি তার গালে লাগে। এতে তার চোয়াল ক্ষতিগ্রস্ত ও কয়েকটি দাঁত পড়ে যায়। তার পরও তিনি যুদ্ধক্ষেত্র ছেড়ে যাননি। অবশ্য একটু পর তার অবস্থার অবনতি হয়ে পড়ে। তখন তার সহযোদ্ধারা তাকে দ্রুত ফিল্ড চিকিৎসা কেন্দ্রে পাঠান।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:চাঁদপুর জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
খোদা বক্স মৃধা (জানুয়ারি ২২, ১৯৪৫ – মার্চ ৩০, ২০১০) বাংলাদেশের একজন জনপ্রিয় ক্রীড়া ধারাভাষ্যকার, খেলোয়াড় ও ক্রীড়া সংগঠক। তিনি দীর্ঘদিন বাংলাদেশ টেলিভিশন ও বেতারে এ বিভিন্ন ক্রীড়ানুষ্ঠান সম্প্রচারে ধারাভাষ্য দিয়েছেন।   প্রারম্ভিক জীবন  খোদা বক্স ২২ জানুয়ারি ১৯৪৫ সালে রাজশাহীর হেতেমখাঁয় জন্মগ্রহণ করেন। তিনি রাজশাহীর মুসলিম উচ্চ বিদ্যালয় থেকে ১৯৬১ সালে মাধ্যমিক শিক্ষা সমাপ্ত করে রাজশাহী কলেজে ভর্তি হন ১৯৬৩ সালে এইচএসসি পাস করেন। এরপর তিনি রাজশাহী বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর ডিগ্রী অর্জন করেন।   কর্মজীবন   শিক্ষকতা  ১৯৬৮ সালে সিলেট এমসি কলেজে রাষ্ট্রবিজ্ঞান বিষয়ে অধ্যাপনা দিয়ে শিক্ষকতা পেশার শুরু। এরপর তিনি বিভিন্ন সময় রাজশাহী সরকারি সিটি কলেজ, নিউ গভর্নমেন্ট ডিগ্রি কলেজ, রাজশাহী কলেজ এবং রাজশাহী সরকারি মহিলা কলেজে দায়িত্ব পালন করেন। ১৯৯৪ সালের মে মাসে তিনি শরীয়তপুরের নড়িয়া সরকারি কলেজের অধ্যক্ষ নিযুক্ত হন। ২০০৩ সালে রাজশাহী সরকারি কলেজ থেকে শিক্ষকতা পেশা থেকে অবসর গ্রহণ করেন।   ক্রীড়াঙ্গনে অবদান  খোদা বক্স খেলোয়াড় হিসেবে রাজশাহী জেলা ক্রিকেট দলের অধিনায়কত্ব করেছেন। রাজশাহীতে ১৯৬০ সালে তিনি প্রতিষ্ঠা করেছেন সানরাইজ স্পোর্টিং ক্লাব নামের একটি ক্রীড়া সংগঠন।  ১৯৭২ সালে এক অডিশনের মাধ্যমে তিনি বাংলাদেশ বেতারে ধারাভাষ্যকার হিসেবে সুযোগ পান। ধারাভাষ্যে তার অভিষেক হয় সে বছরই কলকাতা ইস্টবেঙ্গল বনাম রাজশাহী জেলা ফুটবল দলের একটি প্রদর্শনী ম্যাচে, যা রাজশাহী বেতারে সরাসরি সম্প্রচারিত হয়। এর ছয় বছর পর তিনি বাংলাদেশ টেলিভিশনে ধারাভাষ্যকার হিসেবে তালিকাভুক্ত হন। এরপর থেকে মৃত্যুর পূর্বে প্রায় ৩৮ বছর ধারাভাষ্যকার হিসেবে কাজ করেছেন তিনি। ২০১০ সালের ২১ মার্চ চট্টগ্রামে অনুষ্ঠিত বাংলাদেশ বনাম ইংল্যান্ডের মধ্যকার ক্রিকেট ম্যাচে তিনি যে ধারাভাষ্য দেন, সেটিই ছিল তার সর্বশেষ ধারাভাষ্য।  এছাড়া তিনি রাজশাহী টেনিস কমপ্লেক্স ও রাজশাহী জেলা ক্রীড়া সংস্থার সদস্য ছিলেন; কাজ করেছেন বাংলাদেশ ক্রিকেট বোর্ডের নির্বাহী সদস্য হিসেবেও।   অভিনয়  ২০১০ সালে মুক্তিপ্রাপ্ত খিজির হায়াৎ খান পরিচালিত জাগো চলচ্চিত্রে তিনি ধারাভাষ্যকার হিসেবে অভিনয় করেন।   মৃত্যু  খোদা বক্স মৃধা ৩০শে মার্চ, ২০১০ সালে মৃত্যুবরণ করেন। মৃত্যুর কিছুদিন আগ থেকেই তিনি টাইফয়েড ও নিউমোনিয়াতে ভুগছিলেন। তাকে হেতেমখাঁ কবরস্থানে দাফন করা হয়।   তথ্যসূত্র   বিষয়শ্রেণী:১৯৪৫-এ জন্ম বিষয়শ্রেণী:২০১০-এ মৃত্যু বিষয়শ্রেণী:বাংলাদেশী ক্রীড়া ধারাভাষ্যকার বিষয়শ্রেণী:বাংলাদেশী ক্রীড়া সংগঠক বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজশাহী কলেজের প্রাক্তন শিক্ষার্থী বিষয়শ্রেণী:মুরারিচাঁদ কলেজের শিক্ষক বিষয়শ্রেণী:রাজশাহী সরকারি সিটি কলেজের শিক্ষক বিষয়শ্রেণী:রাজশাহী কলেজের শিক্ষক বিষয়শ্রেণী:রাজশাহী সরকারি মহিলা কলেজের প্রাক্তন শিক্ষক বিষয়শ্রেণী:নিউ গভর্নমেন্ট ডিগ্রী কলেজ, রাজশাহীর প্রাক্তন শিক্ষক বিষয়শ্রেণী:রাজশাহী জেলার ব্যক্তি